**ІНФАРМАЦЫЯ АБ РАБОЦЕ**

**ДУК “ЛУНІНЕЦКАЙЯ РАЁННАЯ ЦЭНТРАЛІЗАВАНАЯ БІБЛІЯТЭЧНАЯ СІСТЭМА” у 1 паўгоддзі 2017 г.**

**Сетка бібліятэк**

У 1-м паўгоддзі 2017 г. у бібліятэчнай сетцы раёна змен не адбылося. На 1.07.2017 г. у ЦБС налічваецца 35 устаноў бібліятэчнага тыпу: цэнтральная раённая бібліятэка, 2 гарадскія (Мікашэвіцкая і Лунінецкая ў мікрараёне Сельгастэхніка), 2 дзіцячыя (цэнтральная і Мікашэвіцкая), 30 сельскіх (у т.л. 4 бібліятэкі-клубы і бібліобус).

**Аналіз асноўных кантрольных паказчыкаў**

Кантрольныя паказчыкі выкананы: колькасць карыстальнікаў – 21101 (план – 20630), колькасць наведванняў – 110665 (план – 106260), кнігавыдача – 265529 (план 251510). Найбольш высокіх вынікаў дасягнулі цэнтральная раённая, Лунінецкая і Мікашэвіцкая дзіцячыя бібліятэкі. Яны перавыканалі план па ўсіх паказчыках. Некалькі ніжэй кантрольныя паказчыкі ў сельскіх бібліятэках. Колькасць карыстальнікаў у сельскай мясцовасці пры плане 10665 складае тллькі 10004. Значна вырасла ў параўнанні з 1-м паўгоддзем 2016 года колькасць наведванняў бібліятэк. Гэты паказчык складае 109,4% да адпаведнага перыяду 2016 года. Рост наведванняў дасягнуты за кошт укаранення ў дзейнасць бібліятэк інавацыйных форм работы, правядзення большай колькасці масавых мерапрыемстваў, павелічэння віртуальных наведванняў. З мэтай павелічэння колькасці віртуальных наведванняў праведзена рэканструкцыя афіцыйнага сайту ЦБС, у сацыяльных сетках створаны старонка і група ЦБС.

**Аўтаматызацыя. Інфармацыйныя функцыі бібліятэк**

У раёне камп'ютэрызаваны 24 бібліятэкі (у тым ліку бібліобус), у якіх налічваецца 40 камп’ютараў. Цэнтральная раённая, цэнтральная дзіцячая, Мікашэвіцкая гарадская і дзіцячая бібліятэкі і 14 бібліятэк аграгарадкоў падключаны да Інтэрнэт і электроннай пошты. Частка камп’ютараў ужо састарэла і патрабуе замены, але новая камп’ютарная тэхніка у 1-м паўгоддзі 2017 года, на жаль, не набывалася.

Цэнтральная раённая, Мікашэвіцкая гарадская і Дзятлавіцкая сельская бібліятэкі маюць ІПС “Эталон”, на базе якой працуюць Публічныя цэнтры прававой інфармацыі (ПЦПІ). У 1-м паўгоддзі ў ПЦПІ абслужана 145 карыстальнікаў, ім выдана 235 даведак, у тым ліку з дапамогай ІПС “Эталон” – 194.

Бібліяграфічным сектарам ЦРБ у 1-м паўгоддзі арганізаваны інформ-дайджэст “Пазнавальна. Карысна. Прыемна” (новая літаратура), дзень інфармацыі “Інфармацыйныя паслугі бібліятэкі” (ДБА і ПЦПІ), інфармацыйны брыфінг “Законы, якія нас абараняюць”.

**Камплектаванне бібліятэчных фондаў**

Адзіны фонд ЦБС складае 520406 экз. У 1-м паўгоддзі фонды бібліятэк папоўніліся 2290 экз. літаратуры на суму 36376,01 руб.

За кошт мясцовага бюджэту закуплена 850 экз. на сумму 5733,28 руб., што складае 11% ад суммы, накіраванай на ўтрыманне бібліятэк, у тым ліку сацыяльна значнай літаратуры – 625 экз. на сумму 3395,99 руб. Прынята ад чытачоў замест страчанай 559 экз. літаратуры на суму 647,46 руб. Атрымана 681 экз. на суму 1762,50 руб з абменна-рэзервовага фонду НББ, 25 экз. на суму 281,97 руб. з абласной бібліятэкі, 157 экз. на суму 2108,33 руб. з рэспубліканскага фонду. За пазабюджэтыя сродкі закуплена 18 экз. на суму 279,60 руб.

**Платныя паслугі.**

Бібліятэкі ДУК “Лунінецкая РЦБС” аказваюць насельніцтву 21 від платных бібліятэчных паслуг. Пазабюджэтныя сродкі РЦБС атрымлівае таксама за арэнду памяшкаванняў і па дагавору з аператарам сотавай сувязі “Velcom” за распаўсюджванне sim-карт. Пазабюджэтныя паступленні за 1-е паўгоддзе склалаюць 8808,30 руб. (100, 1% да плана).

**Формы і метады работы з чытачамі (2-гі кв).**

У 1-м паўгоддзі ў бібліятэках раёна праведзена 778 масавых мерапрыемстваў, у тым ліку ў 2-м квартале – 401. Мерапрыемствы наведалі 13770 чалавек (у 2-м квартале –7172).

2017 год – год **500-годдзя беларускага кнігадрукавання**. Шмат мерапрыемстваў у гэтай сувязі было прысвечана **беларускай гісторыі, культуры, мове, літаратуры**. У ЦБС працягваецца акцыя-конкурс “Чалавек прыдумаў кнігу”. Творчыя работы на конкурс прымаюцца па дзвюх намінацыях – літаратурны конкурс (сачыненні, вершы, апавяданні, казкі, эсэ аб ролі кнігі, друкаванага беларускага слова, беларускай мове, культуры, літаратуры) і конкурс выяўленчага мастацтва (выявы і макеты кнігі, бібліятэкі, беларускіх першадрукароў і асветнікаў; фота з любімай кнігай і каментар да яго; малюнак, пано, калаж, вырабы hand-made кард-мейкеры на тэму чытання, друкаванняі г.д.).

У цэнтральнай бібліятэцы прайшла асветніцкі вечар “З кнігай праз стагоддзі”, прысвечаны 500-годдзю беларускага кнігадрукавання, на якім можна было даведацца пра гісторыю беларускага кнігадрукавання, жыццё і дзейнасць беларускіх першадрукароў і асветнікаў. Былі прадстаўлены факсімільныя выданні з фондаў бібліятэкі: Слуцкае Евангеліе, "Кніжная спадчына Францыска Скарыны", "Жыціе блажэннай Еўфрасініі, ігуменіі манастыра Уседзяржыцеля  Святога Спаса ў Полацку" і інш. Прысутныя мелі магчымасць блізка пазнаёміцца з гэтымі рэдкімі старажытнымі выданнямі, патрымаць іх у руках.

Працягвае плённую працу клуб “Літаратурная правінцыя”, што быў створана пры цэнтральнай бібліятэцы напачатку года. Адно з пасяджэнняў клуба пад назвай “Роднаму краю – талент і творчасць” прайшло ў выяздным фармаце. У пасяджэнні брала ўдзел супрацоўніца газеты “Літаратура і мастацтва” Алеся Лапіцкуя. Яна прывезла ў падарунак бібліятэкам кнігі беларускіх пісьменнікаў з аўтографамі аўтараў. Бібліятэкі раёна атрымалі іх за перамогу ў акцыі па падпісцы на “ЛіМ”. Пачалося пасяджэнне ў цэнтральнай бібліятэцы. Лунінецкія літаратары чыталі свае творы, разважалі аб творчасці. Гурткоўцы Язвінскага сельскага Дома культуры прадставілі літаратурную кампазіцыю, а дзіцячы этнаграфтчны гурт “Дятлавіцкі падлесак” (Дзятлавіцкі ЦСДК) – народныя песні. Песні на вершы мясцовых аўтараў пра родны край прагучалі ў выкананні народнага ансамбля “Вындроўнікі” Дварэцкага сельскага Дома культуры. Затым жадаючыя, а гэта былі амаль усе, адправіліся ў бібліятэкі раёна (Дварэцкую, Любанскую і інш.), дзе разам з бібліятэкарамі гасцей сустракалі мясцовыя літаратары. Канчатковым пунктам падарожжа стала Мікашэвіцкая гарадская бібліятэка, у чытальнай зале якой адбыласа творчая сустрэча з члэнамі клуба “Паэтычная глыбінка”, што працуе пры бібліятэцы, прадстаўнікамі клубаў “Натхненне” і “САМІ”, з якімі бібліятэка супрацоўнічае.

У клубе "Літаратурная правінцыя" прайшло шмат іншых цікавых мерапрыемстваў, напрыклад, літаратурна-музычная імпрэза "Пішу нібы малю", прысвечаная юбілею члена клуба Максіма Казуна.

У цэнтральнай раённай і Мікашэвіцкай гарадской бібліятэках з удзелам аўтара адбыліся прэзентацыі зборніка апавяданняў і мініяцюр журналіста і пісьменніка Міколы Ільючыка “Верагоднасць цуду”. Кніга падрыхтавана выдавецтвам "Мастацкая літаратура", надрукавана ў Брэсцкай друкарні.

Праведзены шэраг мерапрыемстваў **грамадзянскай і патрыятычнай накіраванасці** да Дня яднання народаў Беларусі і Расіі, Дня Перамогі, Дня Дзяржаўнага Сцяга і Дзяржаўнага Герба РБ і інш.

9 мая бібліятэчныя работнікі прынялі актыўны ўдзел у арганізацыі гарадскога свята. Для лунінчан і гасцей горада працавалі кніжныя выставы, на якіх былі прадстаўлены лепшыя выданні аб вайне з фондаў цэнтральнай і цэнтральнай дзіцячай бібліятэк.

У Мікашэвіцкай гарадской бібліятэцы адбыўся вечар-рэквіем “Памятаць, каб жыць!”, у Мікашэвіцкай дзіцячай бібліятэцы праведзена літаратурна-музычная кампазіцыя “Письма как летопись боя…”, у Дварэцкай сельскай бібліятэцы – вечар памяці “Салют, Пабеда!”, у Вулькаўской-2 – віртуальная вандроўка “Дорогой горечи и славы”, у Сінкевіцкай – літаратурна-патрыятычная кампазіцыя “Зямны паклон Вам, героі Перамогі”. Да Дня Дзяржаўнага герба і Дзяржаўнага сцяга ў цэнтральнай бібліятэцыпрайшла гадзіна патрыятызму “Герб, сцяг, гімн: пра што гавораць сімвалы”, у цэнтральнай дзіцячай – медыяўрок “Гордо реют в небе чистом Герб и Флаг родной страны”, у Вялуцкай сельскай бібліятэцы – патрыятычная гадзіна “Беларусь мая, родны край”, у Цнянскай – літаратурная гадзіна “Я – грамадзянін Рэспублікі Беларусь”.

Шмат мерапрыемстваў было прысвечана праблемам **этыкі, маралі, духоўнасці.** У цэнтральнай бібліятэцы праведзены адкрыты дыялог “Чалавек і грамадства” з удзелам кандыдата педагагічных навук, аўтара шэрагу артыкулаў і кніг, практыкуючага псіхолага Святланы Шуман. У духоўна-асветніцкім цэнтры "Истоки" прайшлі духоўныя чытанні "Жывая сувязь часоў", сямейная гадзіна "Праваслаўная сям’я ў сучасным грамадстве".

Бібліятэчныя работнікі пабывалі на адным з мерапрыемстваў у Лунінецкай гарадской арганізацыі грамадскага аб'яднання "Беларуская асацыяцыя дапамогі дзецям-інвалідам і маладым інвалідам". Дзеці і моладзь прынялі ўдзел у акцыі "Падары кнігу бібліятэцы". Дырэктар ЦБС і загадчыца аддзела камплектавання з удзячнасцю прынялі кнігі, а ўзамен паднеслі салодкі пачастунак.

Праведзены мерапрыемствы па выхаванню **культуры здаровага ладу жыцця.** З 18 па 31 мая бібліятэкі ДУК "Лунінецкая РЦБС" прынялі ўдзел у абласной інфармацыйна-адукацыйнай акцыі «Мой стыль – жыць без тытуню». У цэнтральнай бібліятэцы прайшла гадзіна здароўя «Я ніколі не буду курыць», у цэнтральнай дзіцячай бібліятэцы – бібліятэчны квілт «Прыгажосць і здароўе без тытуню», у Мікашэвіцкай дзіцячай – інфармацыйна-адукацыйная гадзіна «Дым, уносящий здоровье». У Лунінскай, Міжлескай, Вулькаўскай-2, Дзятлавіцкай, Вялікачучавіцкай, Сінкевіцкай сельскіх бібліятэках у рамках акцыі прайшлі адкрытыя прагляды літаратуры, інфармацыйныя гадзіны, бібліяграфічныя агляды «Наша здароўе – у нашых руках», «Не паліце ​​душу тытунём», «Што творыць тытунь», «Спыніся і падумай», «Нікацін – вораг №1».

24 чэрвеня 2017 г. у аграгарадку Дварэц адбылося V раённае **свята "Лунінецкія клубніцы"**, на якім супрацоўнікі цэнтральнай раённай, цэнтральнай дзіцячай і Дварэцкай сельскай бібліятэк ладзілі кніжна-ілюстраваныя выставы і "Паэтычны панадворак". На выставах былі прадстаўлены кнігі і часопісныя артукулы, з якіх можна даведацца пра гістрыю ўзнікнення клубніц, правілы іх вырошчвання, парады па прыгатаванню клубнічных прысмакаў, гаючыя ўласцівасці гэтай незвычайнай ягады і шмат іншага. Тут жа можна было купіць ляльку Тыльду, зробленую рукамі бібліятэкараў і чытачоў цэнтральнай дзіцячай бібліятэкі. "Паэтычны панадворак" ладзіўся з дапамогай клуба "Літаратурная правінцыя", што працуе пры цэнтральнай бібліятэцы. Лунінецкія паэты чыталі свае вершы, прысвечаныя клубніцам.

Вялікая ўвага надаецца **рабоце з дзецьмі**. У дні летніх канікул у бібліятэках раёна праходзіць летні марафон«Отличное лето для отличных книг». 1 чэрвеня, у Дзень абароны дзяцей, цэнтральная дзіцячая бібліятэка разам з цэнтрам дзічячай творчасці на цэнтральнай плошчы горада арганізавалі святочную пазнавальна-забаўляльную праграму. Бібліятэчная пляцоўка была прадстаўлена кніжнай выставай-аглядам «Читайте с нами, читайте сами», літаратурнымі гульнямі і віктарынамі. На працягу чэрвеня амаль штодзённа ў цэнтральнай дзіцячай бібліятэцы праходзілі мерапрыемствы для выхаванцаў прышкольных лагероў. Школьнікі спаборнічалі паміж сабой на літаратурнай пляцоўцы, адказвалі на пытанні віктарын, прымалі ўдзел у гульнях-падарожжах "Па кніжным сцяжынках лета". А яшчэ яны акунуліся ў гісторыю кнігадрукавання, даведаліся шмат цікавага пра старажытныя летапісы і світкі, пры першага беларускага кнігадрукара Францыска Скарыну, пра экзатычныя кнігі з павуціння, жалеза, пластмасы, аб ядомых, гукавых і святлавых кнігах. Для выхаванцаў аздараўленчага лагера СШ №3 быў арганізаваны Пушкінскі дзень. Юных чытачоў чакалі кніжная выстаўка «Да нас прыходзяць пушкінскія казкі», літаратурнае падарожжа ў Лукамор'е, казачныя мазаікі. Аматары памаляваць з задавальненнем займаліся з размалёўкамі. А яшчэ дзецям былі прапанаваны камп'ютэрныя віктарыны, тэсты і гульні-мазаікі, створаныя бібліятэкарамі па творах Пушкіна.

Весела, шумна, займальна праходзяць мерапрыемствы праграмы летняга чытання ў Мікашэвіцкай дзіцячай бібліятэцы, адкрыццё якой, як заўсёды, разгарнулася на пляцоўцы каля бібліятэкі. На працягу ўсяго лета па серадах юныя чытачы будуць прыходзіць у бібліятэку на цікавыя мерапрыемствы, падрыхтаваныя у рамках праграмы.

Лунінецкі бібліёбус актыўна падтрымаў абласную *летнюю акцыю «З кніжкай на колах»* (для дзяцей пастаянна ці сязонна пражываючых у маланаселяных і аддаленых пунктах). Першыя мерапрыемствы акцыі – літаратурнае падарожжа «Летнія загадкі Клёпы», выстава-загадка «Сто лепшых кніг – сто любімых герояў» ужо прайшлі ў Малых Чучавічах (07.06), Засценку (08.06.), Дубоўцы (13.06.), Флярова (16.06) і інш.

Шэраг цікавых мерапрыемстваў улетку прапануюць сельскія бібліятэкі. Заўсёды цікава ў Дзятлавіцкай сельскай бібліятэцы. Тут для дзяцей працуюць гульнявы пакой, творчая майстэрня. Шматлюдна летам у Міжлескай, Лунінскай, Любанскай, Вялікачучавіцкай, Лобчанскай, Дварэцкай, сельскіх бібліятэках, Дреэбскай і Люшчанскай бібліятэках-клубах і многіх іншых.

**Павышэнне кваліфікацыі. Маркетынгавая дзейнасць.**

Адзін з галоўных накірункаў работы аддзела бібліятэчнага маркетынгу – *арганізацыя сістэмы непрарыўнай прафесійнай адукацыі персанала.* У 1-м паўгоддзі 2017 г. для бібліятэчных работнікаў раёна быў арганізаваны раённы семінар “Бібліятэка як ясветніцкі цэнтр” (У сувязі з правядзеннем Года навукі). Спецыялісты цэнтральнай раённай і цэнтральнай дзіцячай бібліятэк правялі для бібліятэчных работнікаў раёна кансультацыі "Папулярызацыя навукі і навукова-папулярнай літаратуры ў публічнай бібліятэцы", "Рапаспаўсюджванне навукова-папулярнай кнігі сярод дзяцей і юнацтва". Супрацоўнікі Мікашэвіцкай гарадской і Мікашэвіцкай дзіцячай бібліятэк падзяліліся вопытам работы па тэмах "Бібліятэка ў дапамогу навучальнаму працэсу", "Інтэлектуальныя конкурсы, гульні і віктарыны".  
Паказальныя мерапрыемствы па тэме семінара прадставілі супрацоўнікі аддзела абслугоўвання і інфармацыі цэнтральнай раённай бібліятэкі – інфарм-дайджэст "Свет навукі адкрывае кніга" і цэнтральнай дзіцячай бібліятэкі – інтэлектуальна-пазнавальнае асарці "Навука цуды творыць".  
Удзельнікі семінара пазнаёміліся з выставай-панарамай "Навука ў сучасным свеце" і кніжна-ілюстраванай выставай "Кніга – крыніца мудрасці" да 500-годдзя беларускага кнігадрукавання.

Праведзены Дзень прафесійных ведаў "Дзелавое чытанне бібліятэкара". Спачатку ўсе ўдзельнікі сабраліся ў актавай зале, дзе спецыялісты цэнтральнай раённай і цэнтральнай дзіцячай бібліятэк правялі лекцыі, кансультацыі, агляды прафесійнай літаратуры. А потым падзяліліся на групы: вопытныя супрацоўнікі знаёміліся з навінкамі прафесійнай літаратуры самастойна, для менш падрыхтаваных прайшлі індывідуальныя і групавыя заняткі. Адбыўся абмен вопытам па актуальных тэмах. Абмяркоўваліся тэмы крэатыўнага чытання, папулярызацыі кнігі і чытання сродкамі візуальнай культуры, праектная дзейнасць бібліятэк.

Працяграла свю дзейнасцть Школа маладога бібліятэкара. У рамках Школы праведзены трэнінг “Праектная дзейнасць бібліятэк”, Дзень творчай ініцыятывы “Я прапаную свій вопыт”.

З мэтай павышэння прафесійнага майстэрства бібліятэкараў праводзяцца агляды-конкурсы. У ЦБС аб’яўлены конкурс бібліятэчных праектаў "Бібліяініцыятыва": лепшыя ідэі для паспяховай бібліятэкі”. Сярод бібліятэк прайшоў агляд-конкурс “Цуда-ягада” на лепшае афармленне кніжных выстаў, стэндаў, краязнаўчых і экалагічных куткоў з выкарыстаннем брэнда “Лунінецкія клубніцы”, пераможцам якога стала Лунінская сельская бібліятэка.

Аддзел бібліятэчнага маркетынгу працягваў *выдавецкую дзейнасць*, займаўся падрыхтоўкай інтэлектуальнай прадукцыі па профілю аддзела. Выйшлі ў свет метадычныя парады бібліятэкару “За навуковымі ведамі – у бібліятэку”, методыка-бібліяграфічнае выданне “Юбілейны партрэт 2017”, прысвечанае беларускім пісьменнікам-юбілярам.

Яшчэ адзін накірунак дзейнасці аддзела бібліятэчнага маркетынгу – *навукова-даследчая дзейнасць, маркетынгавыя даследаванні*. Праведзена маркетынгавае даследаванне “Якасць абслугоўвання карыстальнікаў біблітэк ДУК “Лунінецкая РЦБС”.

Дырэктар ДУК “Лунінецкая РЦБС” А.В. Кішкевіч

Карпуковіч (01647)33662